October 30, 2012 - Menings - 1 comment
Indien die verlede ‘n maatstaf vir die toekoms is, beteken dit dat hierdie volk weer sy vryheid sal herwin.
Dit is inderdaad sagte woorde op die oor. Daar tree egter ‘n belangrike vraag na vore. As jy hierdie vraag met eerlikheid kan beantwoord, is jy op die regte pad na vryheid.
Is jy bereid om daadwerklik te stry vir vryheid?
Ja, hierdie is maar ‘n kort vragie, en tog is dit ‘n vraag wat gelaai is met vele ander vragies. Dink daaroor, en as jy sou besluit om steeds langs die kantlyn te sit terwyl ander die stryd namens jou stry, wens ek jou vele rustige nagruste toe. Neelsie rol net te veel rond wanneer hy weet hy kon iets doen, maar het niks gedoen nie. Ongelukkig dan vir hom, moet hy maar doen wat sy hand vind om te doen.
Kom ons verskuif die klem bietjie weg van murg in die pype volksgenote aldan nie, na die onderwerp van volksmoord. Dit gaan hierdie skrywer se verstand te bowe hoe volksgenote sekere dinge kan kwytraak nadat ouers, kinders, broers, susters of enigiemand anders gemartel en/of vermoor is. Kan dit wees dat jou eie pa gemartel word en jy daarna in die openbaar kan sê die motief was om te steel? Of dat jou ouma verkrag word deur ‘n hele trop barbare, en jy dan verkondig dat jy tog so dankbaar is sy lewe? Ag nee sies man!
Laat hierdie Neelsie-skepsel nou vir julle ‘n geheimpie vertel. Die Afrikaanse koerante is geneig om hierdie volksmoord onder die mat in te vee deur gebruik te maak van terme soos “rower”, “booswig” en “rampokker”. Dink volgende keer twee keer voor jy bloot aanvaar dat dit ‘n gewone rooftog was. Die mens is darem maar ‘n snaakse wese, hy maak ‘n koerant oop, lees van ‘n “rooftog” waarin twee bejaardes met byle opgekap is, hy raak bekommerd, en net so vinnig soos sy bekommernis toegeslaan het, verdwyn dit weer met die lees van die woordjie “rower”. Hmmm, gelukkig is dit nie ‘n terroriste-aanval nie.
Mense, kom nou asseblief, dit is slegs een persoon wat daardie terroris ‘n “rower” noem, en ‘n tweede persoon wat dit goedkeur. Gaan jy werklik toelaat dat een of twee mense jou hele lewensuitkyk misvorm?
Ter afsluiting: ek het nou tot die slotsom gekom dat vryheid en volksmoord teenoorgesteldes van mekaar is. Sonder vryheid sal die volksmoord voortgaan, en terwyl die volksmoord voortgaan is ons nie vry nie.
Tot ek julle weer raakskryf, en julle my weer raaklees,
DuP du Plessis November 29, 2012 at 2:52 pm
Nee, kordaat is jy verseker. Om reguit te praat en nie te huiwer om ‘n saak by die naam te noem nie, is gewis kordaat. Ek glo daarin dat as iemand altyd probeer om die sagte kant van ‘n saak voor te hou, dan is hy óf bang vir die saak, of hy twyfel in die geloofwaardigheid van sy saak, (met ander woorde hy lieg soos ‘n politikus, of hy vertel ‘n halwe waarheid, wat soms erger is as ‘n infame leuen.) Daarom dan, dat diegene wat weet hulle kondoneer volksmoord met hul optrede, is dan ook diegene wat dit, ten spyte van oorweldigende bewystukke, steeds sal probeer sagmaak deur te sê dat dit op gewone roof neerkom.
‘n Ander saak wat hierby aansluit, maar wat my net so irriteer, is die veralgemening van terme.
Blade Nzimande het verlede week probeer om sy voorstel, om ‘n drakoniese wet om “Zuma teen beledigings te beskerm”, te regverdig met ‘n veralgemening van “Suid-Afrikaners toon weinig respek vir swart mense en hulle kultuur. Hy is van mening dat Jode en Afrikaners die enigstes is wat met respek behandel word.”
Sulke onbevestigbare uitsprake word telkens gebruik om ‘n persepsie by ‘n klomp tropdiere te vestig, waarmee hulle in ‘n voorafbepaalde rigting op loop gejaag word, sonder om eers die implikasie daarvan te oorweeg. En as hulle eers op loop raak, is hulle so vol adrenalien en dagga, dat hulle nie eers agterkom as hulle bloei nie.
Nou ja, oor jou slotsom stem ek volkome saam, en op jou vraag aan die begin; Ja, my voorsate het gebloei en is gemartel vir hul beginsels, en ek sal nie my nageslag in die oë kan kyk, as ek my nie vir hulle vryheid beywer nie.